[{"text_idx": "#000000", "text": "Fantomoj hantas en la Jarlibro"}, {"text_idx": "#000001", "text": "La novan Jarlibron de UEA hantas homoj kaj adresoj, kiuj devus ne trovig\u0302i tie. Reaperas ne nur nomoj de delonge eksaj respondeculoj, sed ec\u0302 forpasintoj. La Jarlibro estis preparita de EU-subvenciata volontulo, s\u0302ajne kontrau\u0306 la reguloj de la volontula programo."}, {"text_idx": "#000002", "text": "Lau\u0306 la reta Jarlibro de UEA Osmo Buller denove estas la g\u0302enerala direktoro de la asocio."}, {"text_idx": "#000003", "text": "La vero kompreneble estas, ke la multjara direktoro Osmo Buller emeritig\u0302is en majo 2016 kaj ne revenis al la Centra Oficejo. La misinformo pri lia posteno estas unu el multaj eraroj en la reta Jarlibro de UEA. G\u0302uste tiu eraro ne aperis en la presita Jarlibro, sed ja multaj aliaj."}, {"text_idx": "#000004", "text": "La g\u0302enerala direktoro de UEA restas Veronika Poo\u0301r. S\u0302i do respondecas pri la decido konfidi la redaktadon de la Jarlibro al nesperta volontulo kun tre mankohavaj scioj pri la movado, anstatau\u0306 dungita oficisto, kiel oni faris en antau\u0306aj jaroj."}, {"text_idx": "#000005", "text": "La papera Jarlibro de UEA estis liverita al la membroj meze de au\u0306gusto, kaj baldau\u0306 aperis amaso da plendoj pri diversspecaj fus\u0302oj en la enhavo. Ekzemple konkursaj\u0302oj de la Belartaj Konkursoj lau\u0306 la Jarlibro dau\u0306re devas esti sendataj al la sekretario Michela Lipari, kiu forlasis tiun postenon pasintjare. Kiel prezidanto de la Akademio de Esperanto resurektis Christer Kiselman, kiu demisiis en decembro 2015, kiel Libera Folio tiam rakontis."}, {"text_idx": "#000006", "text": "Malnovaj nomoj troveblas ankau\u0306 sub Akademio Literatura de Esperanto, kiu dau\u0306rigas la laboron de la iama Esperantlingva Verkista Asocio: tie plu aperas Lucija Borc\u030cic\u0301 (forpasinta en 2015) kaj Lina Gabrielli (forpasinta en 2016), kiuj kompreneble devis esti forigitaj. Lucija Borc\u030cic\u0301 fakte estis forigita jam en la Jarlibro 2016, sed nun mirinde revivig\u0302is."}, {"text_idx": "#000007", "text": "En la komitata diskutlisto de UEA komitatano Amri Wandel el Israelo, prezidanto de Akademio Internacia de la Sciencoj, miras, kial anstatau\u0306 lia nomo aperas tiu de Fabrizio Pennacchietti, kiu jam antau\u0306 kvin jaroj forlasis la postenon de prezidanto. Kaj tiu ne estas la sola eraro kiun li tuj trovis:"}, {"text_idx": "#000008", "text": "\u2013 La redaktoro de Israela Esperantisto en la papera Jarlibro 2017 estas Doron Modan, eksig\u0302inta antau\u0306 dek jaroj. La c\u0302efdelegito de Israelo, Jehoshua Tilleman, cetere plendis, ke pluraj korektoj kiujn li g\u0302ustatempe sendis al la CO ne aperas."}, {"text_idx": "#000010", "text": "\u2013 La dissendita papera Jarlibro 2017 estas neuzebla kiel informfonto pri la nunaj UEA kaj Esperanto-movado. S\u0302ajnas, ke g\u0302i estas efektive misokazinta represo de malnova Jarlibro (do de iu jaro antau\u0306 2016). Se tio konfirmig\u0302os, necesos postuli tutan represon de la Jarlibro 2017 kun la g\u0302ustaj informoj \u2013 ja je enormaj kostoj ekster la bug\u0302eto, sed tian fus\u0302on ne eblas lasi."}, {"text_idx": "#000011", "text": "Libera Folio la 21-an de au\u0306gusto skribis al la prezidanto de UEA, Mark Fettes, kaj al la g\u0302enerala direktoro, Veronika Poo\u0301r, por peti klarigojn pri la afero kaj pri tio, kiel ili planas korekti la fus\u0302on. G\u0302is nun neniu el ili respondis."}, {"text_idx": "#000012", "text": "En la komitata diskutejo Veronika Poo\u0301r klarigis, ke kiel la bazon de la papera Jarlibro oni c\u0302i-jare uzis retan datumaron, kiu devis esti plej g\u0302isdata \u2013 sed g\u0302i evidente ne estis. Por estonte eviti fus\u0302ojn necesas pli da homfortoj, s\u0302i diras."}, {"text_idx": "#000013", "text": "\u2013 Tial mi s\u0302atus instigi c\u0302iujn, por kiuj gravas la Jarlibro kaj havas provlegan sperton sin anonci por helpi pri la provlegado de la sekva Jarlibro."}, {"text_idx": "#000014", "text": "Se konsideri, ke la kvanto de eraroj en la Jarlibro multoblig\u0302is, kiam g\u0302in unuafoje redaktis volontulo anstatau\u0306 dungita oficisto, la ideo peti helpon de pliaj volontuloj ne s\u0302ajnas tute memklara. Antau\u0306aj redaktoroj de la Jarlibro, kiujn Libera Folio kontaktis, anstatau\u0306e opinias ke la Jarlibro devus esti redaktata de sperta oficisto."}, {"text_idx": "#000015", "text": "\u2013 Ens\u0302alti komencanton anstatau\u0306 homon bone orientig\u0302antan kaj konantan la Movadon, superas c\u0302iujn nivelojn de absurdo. La Jarlibro estas, tradicie, la plej zorge redaktita produkto de UEA kaj ties plej grava jara dokumento. G\u0302i estas kaj dokumento kaj laborilo. Sekve g\u0302i devas esti tre g\u0302isdata kaj kiel eble plej senerara, diras eksa redaktoro Francisco Veuthey."}, {"text_idx": "#000016", "text": "Alia iama redaktoro de la Jarlibro, Francisco Javier Moleo\u0301n, opinias, ke UEA devus finfine decidi, kiujn servojn UEA volas doni al sia s\u0302rumpanta membraro, kaj poste asigni por tiuj celoj la necesajn rimedojn:"}, {"text_idx": "#000017", "text": "\u2013 UEA ne trompu sin mem: homoj volonte pagas kotizon por bonaj servoj. Se ili ne havas bonajn servojn, ili volonte malpagas. C\u0302u la Jarlibro estas fundamenta servo de UEA? Se jes, c\u0302esu agi, kvazau\u0306 g\u0302in kapablus redakti kaj provlegi iu ajn en siaj liberaj horoj, kaj tasku al profesiuloj produkti g\u0302in. Se ne, bonvolu definitive forigi g\u0302in kaj s\u0302paru tempon, monon kaj \u2013 eble ne malpli grave \u2013 g\u0302enig\u0302ojn de membroj kaj komitatanoj, kiel okazis c\u0302i-jare."}, {"text_idx": "#000018", "text": "Ne estas bona ideo doni tian gravan taskon al volontulo, diras Francisco Javier Moleo\u0301n:"}, {"text_idx": "#000019", "text": "\u2013 S\u0302arg\u0302i ec\u0302 brilan volontulon per fundamentaj taskoj de fundamenta servo proksimas al senrespondeco. Nuntempe UEA \u2013 asocio pli ol 100 jarojn respektinde ag\u0302a \u2013 s\u0302ajnas blinde-palpe serc\u0302i sian vojon en la mondo. Io putras en la s\u0302tato UEA."}, {"text_idx": "#000020", "text": "Alia eksa oficisto kaj redaktoro de la Jarlibro, Roy McCoy, same opinias, kaj g\u0302enerale malentuziasmas pri la ideo uzi volontulojn por bazaj taskoj de la Centra Oficejo:"}, {"text_idx": "#000021", "text": "\u2013 Pri la g\u0302enerala volontula projekto de Veronika (kaj ankau\u0306 de la Estraro, c\u0302u ne?), mi povas diri ke g\u0302i estas eble kiel Zamenhof diris, pri aferoj kiuj komence s\u0302ajnas bonaj en la teorio, sed kiuj poste montrig\u0302as esti neoportunaj en la praktiko. Ioma sperto ja necesas por fari la Jarlibron."}, {"text_idx": "#000022", "text": "Pawe\u0142 Fischer-Kotowski redaktis la pasintjaran Jarlibron de UEA kiel dungita oficisto. En la diskutlisto UEA-membroj li dau\u0306rigas la temon:"}, {"text_idx": "#000024", "text": "Roxane Romann, kiu redaktis la c\u0302i-jaran Jarlibron, estas volontulo de UEA kadre de la Eu\u0306ropa Volontula Servo (EVS), programo subvenciata de EU. Lau\u0306 la reguloj de EVS tiaj volontuloj ne rajtas transpreni taskojn de dungitoj. Se montrig\u0302us, ke UEA kaj TEJO ne observas la regulojn, la asocioj povas perdi la rajton uzi EVS-volontulojn."}, {"text_idx": "#000025", "text": "C\u0302ar la Jarlibo en antau\u0306aj jaroj estis redaktita de dungitaj oficistoj, sed c\u0302i-jare de EVS-volontulo, s\u0302ajnas ke UEA efektive malobservis la regulojn."}, {"text_idx": "#000026", "text": "Libera Folio demandis al Mark Fettes kaj Veronika Poo\u0301r, kion la asocio respondos, se EVS demandos al UEA, c\u0302u EVS-volontuloj estis au\u0306 estos uzataj por labortaskoj antau\u0306e faritaj de dungitoj. G\u0302is nun neniu el ili reagis."}, {"text_idx": "#000027", "text": "Noto de la redakcio: Pli frue en la artikolo estis skribite, ke Roxane Romann estas EVS-volontulo de TEJO, c\u0302ar tia informo aperis en la retejo de TEJO. Tamen lau\u0306 la eksa prezidanto de TEJO, Michael Boris Mandirola, la informo en la retejo de TEJO estis erara, kaj Roxane Romann efektive estas EVS-volontulo de UEA. La redakto estis farita la 28-an de au\u0306gusto je 22.00 lau\u0306 mezeu\u0306ropa horo."}, {"text_idx": "#000028", "text": "Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)Click to share on Mastodon(Malfermig\u0302as en nova fenestro)"}, {"text_idx": "#000029", "text": "Demisiis la kongresa asistanto de UEA"}, {"text_idx": "#000033", "text": "C\u0302u vere? Eble oni uzis la samajn regulojn kiel en Pasporta Servo 2017. Ankau\u0306 tie urboj saltas inter la landoj kaj preter la alfabetan ordon!"}, {"text_idx": "#000034", "text": "\u201cLa vero kompreneble estas, ke la multjara direktoro Osmo Buller emeritig\u0302is en majo 2017 kaj ne revenis al la Centra Oficejo.\u201d\nBruhaha! Tio estus la vero nur lau\u0306 la Jartlibeca stilo. La efektiva vero estas, ke li emeritig\u0302is unu jaron antau\u0306e, en .2016."}, {"text_idx": "#000036", "text": "La akuzo pri malrespekto de reguloj pri volontuloj estas troigo, kaj tre simple defendebla c\u0302e la akceptanta flanko. Laboro de dungitoj konsistas el tre multaj eroj, kaj senco de la akceptado de volontuloj por la akceptanta organizo estas g\u0302uste ilia dispartigo. Teorie volontuloj povus redakti ion ajn \u2013 ec\u0302 la revuon Esperanto... \ud83d\ude42 \u2013 demando nur estas, c\u0302u g\u0302i rezultas bonan solvon por la organizo?"}, {"text_idx": "#000037", "text": "Via rezonado ne estas prava. Institucio en Bjalistoko antau\u0306 kk. jaroj invitis EVS-volontulon kaj donis al li taskojn de maldungito. La Nacia Agentejo prave trovis tion malrespekto de la reguloj kaj senrajtigis la institucion inviti volontulojn; la argumentoj pri diversaj interpretoj kaj tasko-j\u0302ongladoj ne estis akceptitaj. Do, oni ne rajtas al la volontulo doni tiujn taskojn, kiujn j\u0302us havis dungito. Mi scivolas c\u0302u UEA ne okazigas pliajn kontrau\u0306kontraktajn misfarojn por siaj volontuloj."}, {"text_idx": "#000038", "text": "Leg\u0302oj malsamas de lando al lando. En Brazilo, iu ajn voluntulo povas rezigni voluntarecon kaj plendi salajrojn egalan al dungito g\u0302is 5 jaroj post la farita laboro. Sekve, oni preskau\u0306 ne uzas voluntulojn krom en la straro mem."}, {"text_idx": "#000041", "text": "Supozeble la anonima gasto \u201cSola Malsamideano\u201d volas diri, ke oni ne publike parulo pri la problemoj. Tio sinteno estas ofta kaj eble la kau\u0306zo de la nunaj problemoj. Honesta diskuto ne povis okazis, c\u0302ar la respondeculoj neniam liveris la verajn faktojn sed fanfaronis pri fikciaj sukcesoj. Komitaton de UEA petis min ne mencii problemojn de Esperanto kaj de Esperanto organizoj en nacia lingvo. La brila bildo restu nemakulita."}, {"text_idx": "#000042", "text": "Niaj kolegoj el eks-socialismaj landoj bone konas c\u0302i tiun sintenon. G\u0302is la fino la estroj de la partioj prezentis sian fortan konvinkon, ke c\u0302io estas en ordo kaj provis kontroli kritikon. Kiritiko devus estis \u201ckonstruema\u201d kaj prefere okazu en malgranda rondo. Samtempe la ekonomia bazo vaporig\u0302is. Eventualaj paraleloj al UEA estas komprenebel tute hazardaj. C\u0302iuj rifuzus esti en iu rilato kun fia komunismo. Ili estas demokratoj kaj defendas la homajn rajtojn g\u0302is morto. La ekologion iomete malpli ....."}, {"text_idx": "#000043", "text": "Vi Pravas. Mi devas sxangxi mian diron. Estas pli bona por la neembarasado ke kio okazas en esperantujo tio restas en esperantujo."}, {"text_idx": "#000044", "text": "Mi same rimarkis, ke mi ne plu apartenas al AdE en 2017. Ba, la eraro ne estas tro grava por mi, sed aliaj eraroj estas multe pli gravaj. Oni povas prave malkontenti, ke ne okazis kontrolo (kaj la solvo ne kus\u0302as en alvoko al provlegantoj)."}, {"text_idx": "#000045", "text": "La Jarlibro devus esti pli-malpli au\u0306tomate produktebla el la c\u0302iam aktualaj publike alireblaj informoj de la UEA-datumbazo. C\u0302u iu povas klarigi al mi kial oni ankorau\u0306 g\u0302isdatigas aparte la JL kaj la datumbazon?"}, {"text_idx": "#000046", "text": "Jes ja, Jens. Provi samtempe permane g\u0302isdatigi du informejojn (datumbazoj, listoj, tabeloj, ktp.) nur kreas erarojn ege malfacile korekteblaj poste. Kiam mi laboris c\u0302e IBM jam antau\u0306 40 jaroj, c\u0302iuj jam konis kaj aplikadis tiun principon: ke estu nur unu datumbazo el kiu oni poste eltiras c\u0302iujn dokumentojn, raportojn, tabelojn, ordigitajn listojn kaj en la kazo de UEA, Jarlibron. Koncepti, krei kaj nutri datumbazon estas granda, neglata, pena kaj ec\u0302 tikla tasko; krei poste c\u0302iajn kromdokumentojn kutime estas relative facile kaj donas seneraran rezulton se la datumbazo bonas. Mi esperas, ke c\u0302iuj c\u0302e UEA kaj ties Centra Oficejo legos kaj memoros vian komenton."}, {"text_idx": "#000047", "text": "Ne tiom gravas la nomoj kaj postenoj, kiom la faroj, ec\u0302 nur diroj, komunikado, c\u0302ar ili mankas pli ol iam. Ekzemple Fabrizio Pennacchietti \u2013 kion li diris pri Lucien Tesniere kaj liaj elementoj de struktura sintakso? Kie trovi tion, kio finfine rivelus la mekanismon de Esperanto, lau\u0306 Zamenhof tute fremdan por eu\u0306ropanoj Por nefortimigi la publikon estis surmetita netus\u0302ebla iluzia masko 16-regula, kiel okuls\u0302irmiloj, nelasantaj trakompreni la funkciadon de la plej facila lingvo."}, {"text_idx": "#000048", "text": "Kio koncernas Rusion kaj informojn pri nia landa organizo, mi trovis ch.5 gravajn malghustajhojn."}, {"text_idx": "#000049", "text": "ne mensogu. en Rusio ne ekzistas malg\u0302ustaj\u0302oj."}, {"text_idx": "#000050", "text": "Gratulon al G\u0302enDikt! La listo de s\u0302iaj elstaraj atingoj c\u0302iun tagon ig\u0302as pli kaj pli longa.\n(kompreneble ne s\u0302i kulpas pri la fus\u0302oj, sed senspertaj volontuloj, malobeemaj dungitoj, la tekniko, la nederlanda laborleg\u0302o, la komitato kaj La Potenca Senkorpa Mistero)"}, {"text_idx": "#000051", "text": "Ne nepras direkti la atakojn c\u0302efe kontrau\u0306 unu individuo (g\u0302endir). Mi ne dubas, ke la g\u0302enerala direktoro povas kulpi au\u0306 (nerekte) respondeci pri misoj. Sed \u201cpovas -i\u201d ne nepre estas \u201c-as\u201d. Lau\u0306 mia scio, s\u0302ian eblan netau\u0306gon distrumpetas (nur?) Mandirola \u2013 certe tre lau\u0306te kaj tra multnombraj kanaloj, sed tio ne nepre igas la diraj\u0302ojn veraj."}, {"text_idx": "#000052", "text": "La estraro devus rekonsideri sian misan strategion igi el la CO kaj UEA volontulan organizon. Certe amasa volontuligo ne estas la kau\u0306zo de c\u0302iuj problemoj \u2013 sed bele kontribuas."}, {"text_idx": "#000054", "text": "1. Fus\u0302a eldono de Jarlibro 2017, kiu fakte estas nur rezulto de pli grava malkompetento:\n2. Maltau\u0306ga distribuado de taskoj: volontuloj ricevas taskojn, kiujn ili ne povas plenumi, c\u0302ar ili venas por spertig\u0302i kaj ne por kontribui per sperto, kiu estas bezonata por realigi la taskon\n3. Konflikto kun TEJO (iom priskribita en Libera Folio)\n4. Disfalo de la teamo konstruanta novan retejon de UEA: demisio de ties du membroj (pri tio s\u0302ajne LibFol ankorau\u0306 ne skribis, sed legeblis en aliaj forumoj)\n5. Demisio de oficisto en CO (ankau\u0306 pri tio LibFol jam publikigis artikolon) kaj g\u0302enerle etoso en la CO (pri kiu bone scias tiuj, kiuj estas proksime de la oficejo)"}, {"text_idx": "#000055", "text": "Jen kelkaj aferoj okazintaj ene de lasta jarduono. La listo ne estas kompleta, c\u0302ar ne pri c\u0302io oni rajtas publike skribi. Sendube g\u0302i ankorau\u0306 pligrandig\u0302os, c\u0302ar malfermitaj konfliktokampoj abundas."}, {"text_idx": "#000056", "text": "\u201c4. Disfalo de la teamo konstruanta novan retejon de UEA\u201d \u2013 Interese! Eble iu povas indiki la forumojn, kie oni diskutas tion. Tamen, mi neniam oni rearangxas la retejon antaux la rearangxo de la organizo laux la sxangxantaj bezonoj. Maltauxga strategio ne efikas per modernigita retejo."}, {"text_idx": "#000057", "text": "Mi iomete fusxsis. Mi volis skribi:\nTamen, mi neniam kredis, ke suficxas, se oni rearangxas la retejon antaux la rearangxo de la organizo laux la sxangxantaj bezonoj. Maltauxga strategio ne efikas per modernigita retejo."}, {"text_idx": "#000059", "text": "La estraro respondecas pri la dungado (kaj maldungado) de la g\u0302enerala direktoro, kaj pri la funkciado de la asocio."}, {"text_idx": "#000061", "text": "Se mi estantus membro, mi eksig\u0302intus el UEA pro la amaso da musoj kaj fis\u0302oj (misoj kaj fus\u0302oj) kiuj lastatempe plagas g\u0302in. Sed nun mi povas nur rezervi fotelon en la unua sidvico por komforte, kun pufmaiza skatolo enmane spekti pluan klau\u0306nadon."}, {"text_idx": "#000062", "text": "Mi ricevis la JL, kiel c\u0302iu jare, plac\u0302is al mi la antau\u0306parolo de M.R. Spano\u0300, kiu bone raportas la datrevenon de la forpaso de L. L. Zamenhof; male , surprizis al mi la titolo de c\u0302i kritikartikolo de LF, lau\u0306 mia opinio iom flanke de la deviga, natura kaj rigora stilo de c\u0302i medio. Tralegante g\u0302in oni rimarkas , ke la eraroj ne estas tiom nombraj nek tiom gravaj; la kritiko estas, sendube, sana por la plibonigo de JL."}, {"text_idx": "#000063", "text": "Lau\u0306 mi kaj J.-L. kaj P.S. povus aperi nur c\u0302iun duan jaron en ...januaro por havi utilajn informojn en tuta plena jaro kaj unu posta (kun nur rete fres\u0302igitaj informoj) sed tamen pli bone 12 monatojn de jaro \u201cJ\u201d kun rilataj informoj kaj 12 monatoj de jaro \u201cJ+1\u201d anstatau\u0306 nune 4 restantaj monatoj de jaro \u201cJ\u201d plus 8 monatoj de jaro \u201cJ+1\u201d."}, {"text_idx": "#000064", "text": "denove, estas bone ke tio, kio okazas en la domo de esperantujo okazas inter muroj"}, {"text_idx": "#000068", "text": "Kiel kurdlingvaj dividoj malhelpas aliron al informojRusiaj diplomatoj reagas al nova lingvoleg\u0302o en Kirgizio, revenigante kolonian pasinteconTiuj fotoj montras la historion de la \u2018rusaj dometoj\u2019 en Havano, Kubo"}]